laion/Wikipedia-Exotic huggingface dataset:
שי הראל

שי הראל (נולדה ב-26 באוקטובר 2004) היא שחקנית, זמרת ויוטיוברית ישראלית. הראל נולדה בקדימה לליאת, מעצבת פנים, ולדורון, סמנכ"ל בחברת "כלנית". בשנת 2015 הופיעה לראשונה בפרסומת הילדים של קסטרו בתפקידי שירה ומשחק, וכן בשתי הפרסומות הנוספות שיצאו לאחר מכן, בין היתר עם הזמר רמי פורטיס. הופיעה בתוכנית "שירים מבית סבא" של טוביה צפיר מבית הופ ילדות ישראלית בתפקידי שירה וריקוד. באוגוסט 2016 הופיעה בתוכנית "חיות במה" בהנחיית שאנן סטריט בטלוויזיה החינוכית שם שרה יחד עם נורית גלרון. בשנת 2017 התמודדה בתוכנית "ליפסטאר" בערוץ YesKidz, שם זכתה במקום ראשון. בשנת 2019 השתתפה בסדרה "מורובוט" המשודרת בהוט, בערוץ "KIDZ". בשנת 2023 השתתפה בסדרה "לבד בבית" המשודרת בערוץ "כאן חינוכית", ובנטפליקס, בתפקיד 'מילי זיידל'. ביולי 2016 החלה לגלם את קוזט הקטנה במחזמר "עלובי החיים" בתיאטרון הלאומי "הבימה". המחזמר הוצג במשך כשנתיים, עד יולי 2018, ב-380 הצגות. במאי 2018, נבחרה לגלם את התפקיד הראשי במחזמר "אנני" בהפקתו של מאור מימון, בימויו של צדי צרפתי, לצד אבי קושניר, חני נחמיאס וטלי אורן. במאי 2016 הקליטה מספר שירים לדיסק באנגלית של "יובל המבולבל". ביוני 2021 השתתפה בתוכנית "הכוכב הבא" אך לא העפילה לנבחרת. מדיה וקבצים בנושא שי הראל בוויקישיתוף שי הראל, ברשת החברתית אינסטגרם שי הראל, ברשת החברתית טיקטוק שי הראל, סרטונים בערוץ היוטיוב שי הראל, במיזם "אישים" לתיעוד היצירה הישראלית תום ציבלין, ‏היא לא יכולה לסבול ששופטים אנשים לפי המראה החיצוני, ואם תראה נחש באיזו סדרה, מיד תכבה את הטלוויזיה, באתר ‏מאקו‏, 3 בנובמבר 2019
מא לונג

הרפובליקה העממית של סין זהו שם סיני; שם המשפחה הוא מא. מא לונג (בסינית: 马龙; נולד ב-20 באוקטובר 1988, באנשאן, ליאונינג, סין) הוא שחקן טניס שולחן סיני, פעמיים האלוף האולימפי (ריו דה ז'ניירו 2016 וטוקיו 2020) ביחידים, ארבע פעמים ברציפות אלוף אולימפי קבוצתי (לונדון 2012, ריו דה ז'ניירו 2016, טוקיו 2020 ופריז 2024), אלוף העולם 3 פעמים ברציפות (2017–2019) ביחידים, 7 פעמים ברציפות אלוף העולם בתחרות הקבוצתית (2006–2018) ופעמיים אלוף העולם בזוגות גברים (2011 ו-2019). הוא דורג במקום הראשון בעולם במשך 64 חודשים (מתוכם 34 חודשים רצופים), הוא השחקן הגבר שהחזיק בדרוג הזה הכי הרבה זמן בהיסטוריה של טניס השולחן. הוא קבע שיא של ניצחונות בחמישה טורנירים עולמיים של ITTF ברצף, לרבות רצף של 35 סטים. כרגע אלוף העולם בטניס שולחן, מא נחשב לשחקן טניס שולחן הגדול ביותר בכל הזמנים, כונה על ידי הפדרציה הבינלאומית לטניס שולחן הדיקטטור עקב השיאים להם הגיע. מדיה וקבצים בנושא מא לונג בוויקישיתוף מא לונג, באתר הוועד האולימפי הבין-לאומי מא לונג, באתר olympedia.org מא לונג, באתר הפדרציה העולמית לטניס שולחן ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
סנובסק (מחוז משנה)

מחוז המשנה סְנוֹבְסְק (באוקראינית: Сновський район) היא מחוז משנה (ראיון) במחוז צ'רניהיב שבצפון אוקראינה. מרכז הראיון ממוקם בעיר סנובסק. כמות האוכלוסין בראיון עומד על 23,904 (נכון לשנת 2016). בין השנים 1935-2016 מחוז המשנה נקרא שצ'ורס על שם המצביא האוקראיני ניקולאי שצ'ורס. ב-21 במאי 2016 החליטה המועצה העליונה להחזיר את שמה המקורי של העיר, ובעקבות כך גם של מחוז המשנה, עקב החוק האוסר שמות ממוצא קומוניסטי. מדיה וקבצים בנושא סנובסק בוויקישיתוף אתר האינטרנט הרשמי של סנובסק Про перейменуваннядеяких населених пунктів
יוצרים שינוי

יוצרים שינוי (DFC - Design For Change) היא תוכנית חינוכית בינלאומית המיושמת בכ- 70 מדינות ברחבי העולם שמטרתה להעצים ילדים ונוער להאמין ביכולתם ליצור שינוי חיובי בסביבתם. תוצרי התוכנית הם פרויקטים חברתיים/קהילתיים בתחומי איכות הסביבה, מניעת אלימות, בריאות, רווחה, תזונה, שילוב בקהילה ועוד. התוכנית מטפחת פעילות חברתית, מחזקת את תחושת המסוגלות, ומאפשרת לתלמידים ליזום, לתכנן וליצור שינוי משמעותי עבורם. יוצרים שינוי מעניקה למורים ומנהלים כלים ושיטה בהתאם לתהליך מובנה של ״חשיבה עיצובית" (Design Thinking), ב-4 שלבים פשוטים: שלב 1- מתחילים ב"להרגיש"- מתבוננים בסביבה ומחליטים מה רוצים לשנות. שלב 2- ממשיכים ב"לדמיין"- מדמיינים פתרונות אפשריים לנושא שנבחר. שלב 3- יוצאים "לעשות"- מתכננים ויוצאים לשטח ליצור את השינוי. שלב 4- שמחים "לשתף"- מעוררים השראה ומשתפים את השינוי שיצרנו, את התוכנית ייסדה קיראן ביר סת'י, מנהלת בית הספר "ריברסייד" באמנבד, הודו. התוכנית נתמכת במחקרים המוכיחים את יעילותה[דרוש מקור] והיא מלווה על ידי אוניברסיטאות מובילות ביניהן הרווארד וסטנפורד. כמו כן זכתה התוכנית בפרסי חינוך יוקרתיים רבים, בהם: Rockefeller Youth Innovation Award changemaker The LEGO Foundation - Re-imagine learning Challenge Asia society - Asia game changer award The commonwealth Ashoka - Everyone a Changemaker VITAL VOICES - Global Partnership honoree 2018 Fetzer Institute The Chicago Council on Global Affair בשנת 2015, מנהיגי העולם[דרושה הבהרה] הסכימו על 17 יעדים לעולם טוב יותר עד שנת 2030. בהשגת יעדים אלו טמונה היכולת לסיים את העוני הקיצוני, להילחם באי-שוויון ולהפסיק את שינויי האקלים.[דרושה הבהרה] תוכנית "יוצרים שינוי הבינלאומית" הוכרה כאחת התוכניות בעלות היכולת לעזור בהשגת יעדים אלו.[דרוש מקור][מפני ש...] בשנת 2011 הובאה התוכנית לישראל על ידי רותי סובל לוטנברג מייסדת ומנהלת פדגוגית יוצרים שינוי ישראל, והיא מנוהלת בשותפות עם עמותת רוח טובה. התוכנית פונה לכל המגזרים, מומלצת על ידי משרד החינוך ומותאמת לגילאי יסודי ועד תיכון. יוצרים שינוי מיושמת במאות בתי ספר בישראל וכ- 30,000 תלמידים השתתפו בה עד כה.[דרוש מקור] תוצרי התהליך מוגשים לתחרות ארצית, חבר שופטים המורכב מאנשי חינוך, יזמות, תקשורת, פעילים חברתיים ועוד, בוחן את הפרויקטים ובוחר פרויקט אחד שייצג את ישראל בכנס יוצרים שינוי הבינלאומי. הפרויקטים המובילים מוצגים בכנס הארצי המתקיים בחודש מאי בכל שנה. בכנס זה נפגשים תלמידים ומורים מכל רחבי הארץ לקבלת הכרה בשינוי שיצרו והשראה מיוצרי שינוי נוספים. כנס "Be The Change" מפגיש את קהילת יוצרי השינוי פעם בשנה ומהווה פלטפורמה עבור ילדים מרחבי העולם, להתכנס, להציג ולחגוג את השינוי שיצרו. הכנס נותן להם הזדמנות, לא רק לשתף את סיפוריהם עם אחרים, אלא גם ללמוד ולקבל השראה אחד מהשני. בשנת 2019 נערך הכנס הבינלאומי השנתי של "יוצרים שינוי" בעיר רומא, בשיתוף עם האו"ם תחת הכותרת של 17 היעדים העולמיים. למידה משמעותית אתר האינטרנט הרשמי של יוצרים שינוי בישראל אתר האינטרנט הרשמי של יוצרים שינוי העולמית מרכז למידה ריברסייד קיראן ביר סת'י TED מעורבות חברתית משרד החינוך (אורכב 17.10.2018 בארכיון Wayback Machine) אתר השיעור הגדול בעולם בשיתוף האו"ם עמוד יוצרים שינוי באתר רוח טובה הקרן המשפחתית על שם תד אריסון אתר רוח טובה
חגיגה (שיר)

"חגיגה" הוא סינגל שהוקלט על ידי הזמרת הישראלית שרית חדד. השיר יצא לאור במרץ 2004, כסינגל הראשון וכשיר הנושא מתוך אלבומה ה-12 חגיגה, על ידי חברת התקליטים אבי גואטה הפקות בע"מ. השיר הגיע למקום השני במצעד של רשת ג', והשני במצעד של גלגלצ. השיר נכתב על ידי הנרי, הולחן על ידי הנרי והופק על ידי הנרי, איתי זילברשטיין וביג אם. השיר נכלל באלבומה ה-16, שרית חדד - האוסף הקצבי, שיצא בשנת 2008. בנוסף לכך, השיר הוקלט על ידי הזמרת דיאנה גולבי בשנת 2010, ונכלל באלבומה דיאנה גולבי - הרגעים הגדולים, שיצא באותה השנה. הווידאו קליפ המלא שצולם עבור השיר בוים על ידי טל פיטל, ופורסם לראשונה ביוטיוב ב-24 בספטמבר 2009. בתחילת הקליפ, ניתן לראות את חדד יושבת מסביב לשולחן, ואת אמה כביכול, גילה אלמגור צועקת עליה. בין לבין ניתן לראות את חדד במועדון לילה, כשהיא רוקדת שם על הבמה. נכון ל-16 באוגוסט 2018, מונה הצפיות של הקליפ עומד על כ-1.2 מיליון צפיות. סרטון השיר "חגיגה" באתר יוטיוב David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) חגיגה – פזמונט, באתר pizmonet.co.il מילים לשיר חגיגה - שרית חדד, באתר שירונט "האוסף הקצבי - מוסיקה נטו". מוסיקה נטו. אורכב מ-המקור ב-2018-08-16. נבדק ב-2018-08-16. מילים לשיר חגיגה - דיאנה גולבי, באתר שירונט בן צ'קוב (2011-11-30), דיאנה גולבי-חגיגה, נבדק ב-2018-08-16 SaritHadadOfficial (2009-09-24), שרית חדד - חגיגה - קליפ - Sarit Hadad - Celebration - Clip, נבדק ב-2018-08-16
רק אתה (שיר של שרית חדד)

"רק אתה" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור באוגוסט 2004, כסינגל השלישי מתוך אלבומה ה-12 חגיגה, על ידי חברת התקליטים אבי גואטה הפקות בע"מ. השיר הגיע למקום השני במצעד של רשת ג'. השיר נכתב על ידי מירית שם אור, הולחן על ידי צביקה פיק והופק על ידי יעקב למאי. את הקליפ שיצא עבור הסינגל, צילמה שרית חדד ברומניה, בפילם, לראשונה בתולדות התעשייה הישראלית. בנוסף לכך, נכלל הקליפ של השיר באלבום הדי וי די רק אהבה תביא אהבה – ההופעה בקיסריה, שיצא בשנת 2004. הווידאו קליפ המלא שצולם עבור השיר בוים על ידי טל פיטל שגם ביים את הקליפ של "חגיגה", ופורסם לראשונה ביוטיוב ב-26 באוגוסט 2010. בקליפ ניתן לראות את שרית חדד, כשהיא לבושה כלוחמת. בסוף הקליפ, ניתן לראותה כשהיא יורה באקדח. הקונספט של הקליפ הוא מלחמה, בו משלובים כלי נשק שונים ותלבושות קרביות שונות. הקליפ צולם ברומניה. סרטון השיר "רק אתה" באתר יוטיוב David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) רק אתה (שרית חדד) – פזמונט, באתר pizmonet.co.il מילים לשיר רק אתה - שרית חדד, באתר שירונט שרית חדד, באתר tribona.co.il "רק אהבה תביא אהבה - ההופעה בקיסריה - מוסיקה נטו". מוסיקה נטו. אורכב מ-המקור ב-2018-08-16. נבדק ב-2018-08-16. SaritHadadOfficial (2010-08-26), שרית חדד - רק אתה - קליפ רשמי! Sarit Hadad - Only you - Official clip, נבדק ב-2018-08-16
אדריאן סמית' (אדריכל)

אדריאן ד. סמית' (באנגלית: Adrian D. Smith; נולד ב-19 באוגוסט 1944) הוא אדריכל אמריקני שתכנן רבים מהמבנים הבולטים בעולם כולל המבנה הגבוה ביותר, בורג' ח'ליפה שבדובאי והמבנה שעתיד להיות גבוה ממנו - מגדל ג'דה, שבערב הסעודית. הוא היה גם האדריכל הבכיר שתכנן את מגדל טראמפ בשיקגו, אילינוי; בניין ג'ין מאו בשנחאי, ומגדל זיפנג בנאנג'ינג, סין. סמית' החל את לימודיו לתואר ראשון באדריכלות באוניברסיטת טקסס A&M, אך עבר ב-1967 לעבוד במשרד האדריכלים סקידמור, אווינגס ומריל (SOM) וסיים את התואר מאוחר יותר, באוניברסיטת אילינוי בשיקגו בשנת 1969. ב-2006, סמית' יהודי במקור הקים יחד עם גורדון היל חברת אדריכלות בשם אדריאן סמית' + גורדון גיל אדריכלות (AS+GG), המתמחה באדריכלות בעלת ביצועים גבוהים, צריכת אנרגיה יעילה ובת-קיימא. מדיה וקבצים בנושא אדריאן סמית' בוויקישיתוף
אור (שיר של שרית חדד)

"אור" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור בספטמבר 2004, כסינגל הרביעי מתוך אלבומה ה-12 חגיגה, על ידי חברת התקליטים אבי גואטה הפקות בע"מ. השיר הגיע למקום השביעי במצעד של רשת ג'. השיר נכתב על ידי הנרי, הולחן על ידי הנרי והופק על ידי יעקב למאי, שהפיק גם את הסינגל הקודם, "רק אתה". השיר הוא מעין בלדה ים-תיכונית, בו חדד מסבירה לבן אדם מסוים על משהו שעתיד לקרות. בנוסף לכך, נכלל השיר באלבומה ה-17, שרית חדד - האוסף השקט, שיצא בשנת 2008. הווידאו קליפ המלא שצולם עבור השיר, פורסם לראשונה ביוטיוב ב-24 בספטמבר 2009. הקליפ הוא בעצם הופעה שהתקיימה בקיסריה. את ההופעה העלתה חדד בספטמבר 2009 ליוטיוב, והיא תפקדה כקליפ הרשמי של השיר. ההופעה נכללה בדי וי די חגיגה - ההופעה בקיסריה, שיצא בשנת 2005. סרטון השיר "אור" באתר יוטיוב David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) 23.12.2004 – פזמונט, באתר pizmonet.co.il מילים לשיר אור - שרית חדד, באתר שירונט מילים לשיר רק אתה - שרית חדד, באתר שירונט David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) SaritHadadOfficial (2009-09-24), שרית חדד - אור - Sarit Hadad - Light, נבדק ב-2018-08-16
השריקה של התנועה

השריקה של התנועה היא תוכנית טלוויזיה תיעודית ישראלית ששודרה בטלוויזיה החינוכית הישראלית. התוכנית שודרה בין 20 ביוני 2018 עד 23 ביולי 2018. "השריקה של התנועה" היא סדרת טלוויזיה תיעודית ישראלית העוקבת אחר סיפורן של תנועות הנוער בישראל, מציגה מבט מפוכח ומורכב על התפקיד המרכזי של תנועות הנוער בעיצוב הנעורים והחברה הישראלית, חברויות אמת, סוציאליזם תמים ואהבות ראשונות, לצד האידאולוגיות הגדולות והפוליטיקה הקטנה. בעוד גיבורי הסדרה, חניכי תנועות הנוער מאז וגם היום, מתרפקים על רגעי הקסם של הנעורים בתנועה, צפים ועולים גם פצעי הבגרות המבצבצים דרך המדורה ושרוך החולצה המגויסת. סיפורי ההתבגרות האישיים של הדמויות הופכים בסדרה לסיפור ההתבגרות של החברה הישראלית ומעלים שאלות בנוגע למהו נוער, מה ראוי שיהיה תפקידו בחברה ומה סוד הצלחתן של תנועות מסוימות וכישלונן של תנועות אחרות עם חגיגות מאה שנה להיווסדן. אחת שיודעת תריץ אחורה חדשות מהעבר השריקה של התנועה, במיזם "אישים" לתיעוד היצירה הישראלית אלישיב רייכנר, ‏בלי תחושת שליחות: למה צעירים מצטרפים לתנועות הנוער, בעיתון מקור ראשון, 3 ביולי 2018
בושם צרפתי

"בושם צרפתי" הוא סינגל שהוקלט על ידי הזמרת הישראלית שרית חדד. השיר יצא לאור בדצמבר 2005, כסינגל השני מתוך אלבומה ה-13 מיס מיוזיק, על ידי חברת התקליטים אבי גואטה הפקות בע"מ. השיר הגיע למקום ה-4 במצעד של רשת ג', ה-3 במצעד של גלגלצ. בשנת 2006 קיבל הסינגל את תואר "רינגטון הזהב" על 20,000 הורדות. השיר נכתב על ידי זאב נחמה, הולחן על ידי נחמה ותמיר קליסקי והופק על ידי שי ראובני. ב-12 באוגוסט 2012, פרסמו מאקו את גרסתה של הדר עמרם לשיר. עמרם הופיעה עם גרסה זו בתוכנית "כוכב נולד". יוסי חרסונסקי סקר את השיר ואמר כי הפקתו בדומה לשאר השירים מתוך האלבום טובה. הווידאו קליפ המלא שצולם עבור השיר בוים על ידי טל פיטל, ופורסם לראשונה ביוטיוב ב-26 באוגוסט 2010. הקליפ מציג את חדד תחילה, מחוץ לבניין משרדים. לאחר מכן, ניתן לראות את תוך הבניין ואת המשרד בו מתמקד הקליפ. נכון ל-16 באוגוסט 2018, מונה הצפיות של האודיו והקליפ שפורסמו עבור השיר, עומדים על למעלה מ-600 אלף צפיות. סרטון השיר "בושם צרפתי" באתר יוטיוב David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) 2.3.2006 – פזמונט, באתר pizmonet.co.il אסף הראל, דפנה ארד‏, הצלצול הגואל, דיווח מהתופת, באתר וואלה, 13 בספטמבר 2006 מילים לשיר בושם צרפתי - שרית חדד, באתר שירונט הדר עמרם – בושם צרפתי, באתר mako zpzplevi (2012-08-20), הדר עמרם בושם צרפתי, נבדק ב-2018-08-16 ""בושם צרפתי" - יוסמיוסיק". יוסמיוסיק. 2006-03-15. נבדק ב-2018-08-16. SaritHadadOfficial (2010-08-26), שרית חדד בושם צרפתי קליפ - Sarit Hadad - French Perfume - Clip, נבדק ב-2018-08-16 SaritHadadOfficial (2010-08-26), שרית חדד בושם צרפתי קליפ - Sarit Hadad - French Perfume - Clip, נבדק ב-2018-08-16 SaritHadadOfficial (2011-07-10), שרית חדד - בושם צרפתי - Sarit Hadad - Bosem Zarfati, נבדק ב-2018-08-16
אליפות אירופה באתלטיקה באולם

אליפות אירופה באתלטיקה באולם היא תחרות אתלטיקה באולם, שמארגנת התאחדות האתלטיקה האירופאית. התחרות נערכה לראשונה בשנת 1970, והחליפה את משחקי אירופה באולם. התחרות נערכה תחילה מדי שנה, ובשנת 1990 שונתה המתכונת והיא נערכה כל שנתיים. בשנת 2005 הוחלט לשנות את המתכונת שוב, כך שהתחרות לא תיערך בשנה בה נערכת אליפות אירופה באתלטיקה, ומאז האליפות מתקיימת כל שנתיים, בשנים האי-זוגיות. מדינות עבר רשומות באלכסון. אליפות אירופה באתלטיקה מדיה וקבצים בנושא אליפות אירופה באתלטיקה באולם בוויקישיתוף אליפויות אירופה באתלטיקה באולם באתר התאחדות האתלטיקה האירופאית
אירוויזיון למקהלות 2017

האירוויזיון למקהלות 2017 היא התחרות ה-1 של האירוויזיון למקהלות. לטביה אירחה את האירוויזיון הזה בארנה ריגה. המדינות החברות באיגוד השידור האירופאי זכאיות להתחרות בתחרות זו. לכל מדינה מתחרה, יש מקהלה שהיא הנציגה של אותה מדינה. כל אחת מהמקהלות מבצעת קטע מקהלה שנמשך לא יותר מ-6 דקות. כל קטע יכול לכלול לפחות יצירה מוזיקלית אחת. אבל, כל יצירה חייבת להכיל השפעה לאומית או אזורית מהמדינה המשתתפת. המנצח נבחר לאחר הצבעת השופטים. השופטים שהצביעו הם: לטביה לטביה - אלינה גרנקה הממלכה המאוחדת הממלכה המאוחדת - ג'ון ראטר שווייץ שווייץ - ניקולס פינק נורווגיה נורווגיה - ב-5 בספטמבר 2016, רשות השידור הנורווגית NRK הודיעה שלא תעשה את הופעת הבכורה שלה בגלל שקיימת תחרות אחרת Let the Peoples Sing (אנ') שהפורמט שלה דומה לפורמט של התחרות. שוודיה שוודיה - ב-29 במאי 2017, רשות השידור השוודית SVT הודיעה שלא תעשה את הופעת הבכורה שלה. מדיה וקבצים בנושא אירוויזיון למקהלות 2017 בוויקישיתוף אתר האינטרנט הרשמי של אירוויזיון למקהלות 2017 Granger, Anthony (14 בפברואר 2017). "Choir of the Year 2017 details to be released later this month". eurovoix.com. Eurovoix. נבדק ב-20 במרץ 2017. {{cite web}}: (עזרה) Granger, Anthony (27 בפברואר 2017). "Seven countries to compete in Eurovision Choir of the Year 2017". eurovoix.com. Eurovoix. נבדק ב-20 במרץ 2017. {{cite web}}: (עזרה) "Choir for televised euro event chosen". LSM. eng.lsm.lv. 30 באפריל 2017. נבדק ב-23 ביוני 2017. {{cite news}}: (עזרה) ""Choral Eurovision" is coming to Latvia". LSM. eng.lsm.lv. 28 בפברואר 2017. נבדק ב-23 ביוני 2017. {{cite news}}: (עזרה) Granger, Anthony (20 במאי 2017). "Nicolas Fink named as third Eurovision Choir of the Year 2017 juror". eurovoix.com. Eurovoix. נבדק ב-20 במאי 2017. {{cite web}}: (עזרה) Granger, Anthony (21 ביולי 2017). "Eurovision Choir of the Year 2017 Running Order Revealed". eurovoix.com. Eurovoix. נבדק ב-21 ביולי 2017. {{cite web}}: (עזרה) "Carmen Manet from Slovenia win Eurovision Choir of the Year! | Eurovision Choir of the Year". Eurovision Choir of the Year (באנגלית אמריקאית). 2017-07-22. נבדק ב-2017-07-22. Granger, Anthony (5 בספטמבר 2016). "Norway: Will not participate in Choir of the Year 2017". eurovoix.com. Eurovoix. נבדק ב-20 ביולי 2017. {{cite web}}: (עזרה) Granger, Anthony (29 במאי 2017). "Sweden: SVT explains Eurovision Choir of the Year non-participation". eurovoix.com. Eurovoix. נבדק ב-20 ביולי 2017. {{cite web}}: (עזרה)
רק אתה

האם התכוונתם ל... רק אתה (שיר של שרית חדד) – שירה של הזמרת שרית חדד. רק אתה (שיר של נועה קירל) – שירה של הזמרת והשחקנית נועה קירל. רק אתה (אלבום) – אלבום של איציק אשל רק אתה (רומן) – רומן פרי עטו של אילן שיינפלד, שיצא לאור בשנת 2000
פדרציית הכדורגל של מקדוניה הצפונית

פדרציית הכדורגל של מקדוניה (במקדונית: Фудбалска Федерација на Македонија או בראשי תיבות: ФФМ) היא הגוף המנהל את פעילות הכדורגל במקדוניה. ההתאחדות נוסדה בשנת 1926 ומשרדיה נמצאים בסקופיה בירת מקדוניה. הפדרציה אחראית על ניהול והפעלת ליגת העל המקדונית, ליגות המשנה, הגביע המקדוני והנבחרות הלאומיות. התאחדות הכדורגל של מקדוניה נוסדה ב-18 בדצמבר 1926 באספה כללית שהתקיימה במסעדת "החייל האלמוני". ההתאחדות נוסדה מחדש לאחר סיום מלחמת העולם השנייה. בתחילה הייתה ההתאחדות חלק מהתאחדות הספורט של העיר סקופיה. ב-16 באוגוסט 1948 הופרדה התאחדות הכדורגל כגוף עצמאי משאר תחומי הספורט. ב-14 באוגוסט 1949 נוסדה ההתאחדות מחדש כגוף של כלל המדינה. עד לשנת 2002 נקרא הגוף בשם התאחדות הכדורגל של מקדוניה (באנגלית: Football Association of Macedonia, במקדונית: Фудбалски Сојуз на Македонија). החל משנת 2002 שונה שמה לפדרציית הכדורגל של מקדוניה (באנגלית: Football Federation of Macedonia, במקדונית: Фудбалска Федерација на Македонија) אתר האינטרנט הרשמי של פדרציית הכדורגל של מקדוניה הצפונית ערך זה הוא קצרמר בנושא כדורגל ובנושא מקדוניה הצפונית. אתם מוזמנים לתרום לוויקיפדיה ולהרחיב אותו.
משכן שילה (עלון שבת)

משכן שילה הוא עלון שבת היוצא לאור על ידי 'עמותת משכן שילה', אשר פעילה בגן יבנה וסביבתה. העמותה הוקמה בשנת תשס"ה על ידי משפחת סעידי וזמן לא רב אחר כך החל הגיליון לצאת לאור. ממאפייניו הבולטים הם תמונות רבנים שמעטרות את צידי הדפים, ושירי שבת המודפסים בתחתיתם ותמונות מעוצבות. העלון מודפס ב-64 עמודי צבע מלא (בגודל A4) על נייר כרומו, והוא כולל דברי תורה, הגות, הלכה, מוסר ויראת שמים, חידונים, סיפורים (קצרים ובהמשכים), קומיקסים ועוד. הגיליון הוא כעין חוברת לימוד, כשבחציו הראשון בעיקר דברי התורה, ההגות וההלכה, ובחציו השני סיפורים ומיניהם וחידונים. הגיליון משמר את המורשת ההלכתית של יהדות עדות המזרח ותימן בכך שמפרסם ליקוטים מדבריהם שאינם מצויים, אך מתפרסמים בו גם דברי רבנים מעדות אחרות. פינת הלכה בלווי חידות (מתוך כתבי הרב עובדיה יוסף), כותב הרב בנימין חותה. מדור אחד מרכז דברי תורה קצרים, דבר תורה אחד לכל אחת מסעודות השבת. לידו מדור המרכז הלכות קצרות, לכל אחת מסעודות השבת. בגיליון מספר סיפורי קומיקס בהמשכים, ע"פ סיפורי הרב אהרן מרגלית, נתנאל ובת-אל אפשטיין ועוד. הגיליון מכיל "סיפורי צדיקים" קצרים, המיועדים (לפי הכתוב בגיליון) לקריאה לילדים לפני השינה, בכל גיליון סיפור לכל אחד מלילות השבוע. בשונה מעלוני בית הכנסת, במשכן שילה אין פרסומות והמימון בא בעיקר מתרומות, וגם מהקדשות שמודפסות בתחתית כל עמוד ובשני העמודים שבסוף הגיליון (לעילוי נשמה, לרפואה ועוד). לגיליון אין מינוי, אלא מפיצים. אנשים המעוניינים להפיץ את הגיליון בשכונתם, תורמים למערכת הגיליון סכום סמלי ומקבלים בכל שבוע מספר גליונות לחלוקה. הגיליון נפוץ בישראל, ונשלח גם למדינות מסוימות בחו"ל. מספר קובצי "משכן שילה" לדוגמה ניתן להוריד כאן. משכן שילה באתר קול הלשון
רומן אבראן

רומן אבראן (בצרפתית: Romain Habran; נולד ב-14 ביוני 1994) הוא כדורגלן צרפתי המשחק בעמדת הקשר בהפועל עכו. אבראן התחיל את הקריירה שלו במחלקת הנוער של פריז סן-ז'רמן ובגיל 18 הצטרף לקבוצת המילואים. בקיץ 2014 אבראן הושאל לסושו מהליגה הצרפתית השנייה. ב-2 באוגוסט 2014 אבראן ערך את הופעת הבכורה שלו בקבוצה בהפסד 1-0 לאורלאן. ב-1 במאי 2015 אבראן הבקיע את שער הבכורה שלו בקבוצה בהפסד 3-2 לניור. עונה לאחר מכן הושאל לסטאד לאוואל ובעונה שאחריה לבולון. ב-7 בינואר 2018 אבראן עזב את צרפת וחתם רויאל אנטוורפן מליגת העל הבלגית. ב-7 באפריל 2018 אבראן ערך את הופעת הבכורה שלו בקבוצה בהפסד 4-0 לסנט טרוידן. ב-15 באוגוסט 2018 אבראן חתם במ.ס. אשדוד מליגת העל. ב-18 ביולי 2019 אבראן חתם בז'ימנסטיק טרגונה מהליגה הספרדית השנייה. ב-31 בינואר 2020 חתם אבראן במלייה. ב-14 בינואר 2021 חתם בסודובה הליטאית. ב-27 בינואר 2022 חתם בהפועל עפולה מהליגה הלאומית.ב-16 בספטמבר 2024 חתם בהפועל עכו. מדיה וקבצים בנושא רומן אבראן בוויקישיתוף רומן אבראן, באתר Transfermarkt רומן אבראן, באתר Soccerway רומן אבראן, באתר BDFutbol רומן אבראן, באתר WorldFootball.net רומן אבראן, באתר FootballDatabase.eu יגאל גולדשטיין, ‏רכש חדש: רומאן אבראן חתם באשדוד, באתר ערוץ הספורט, 15 באוגוסט 2018 תומר חבז, ‏חוזר לישראל: רומן אבראן חתם בהפועל עפולה, באתר ONE‏, 27 בינואר 2022
חמת לבן-נקודות

חמת לבן-נקודות (שם מדעי: Torquigener albomaculosus) הוא מין של דג ממשפחת הנפוחיתיים שבסדרת הנפוחיתאים שהתגלה בשנת 2014. הדג מצוי במי האוקיינוס השקט סביב איי ריוקיו שביפן ועד לחופי האי היפני אממי אושימה (Amami Ōshima). אורכו של דג זה עד 12 ס"מ, ראשו וגופו חומים עם גב בעל כתמים לבנים, ובטן לבנה-כסופה וגם מנומרת. הדג חי עד לעומק 27 מטר מתחת המים, בקרבה לקרקעית הים החולית. זכרי הדג יודעים לייצר קנים מעוגלים בקוטר של שני מטרים בחולות על ידי חפירה בעזרת לסתותיהם ויצירת אזור מוגבה מעט מעל הקרקע בצורה מורכבת. הקנים הללו נמצאו על הקרקעית כבר ב-1995, אך עד 2014 לא התגלה הדג שייצר אותם. מטרת הקנים הוא למשוך את הנקבות, אך הן לא מטילות בהם ביצים. הנקבות מתרשמות מגודלו של הקן וגם מהיכולת להביא גרגירי חול זעירים אליו. דג זה צולם בסדרה "סיפור החיים", מאת דייוויד אטנבורו שהגדיר את הדג "האמן הגדול ביותר בממלכת החיות", עקב יצירתו המרשימה מבלי שימוש בגפיים. גם הארגון "International Institute for Species Exploration" שם את הדג כאחד מ-10 המינים החשובים ביותר שהתגלו ב-2014. חמת לבן-נקודות, באתר ITIS (באנגלית) חמת לבן-נקודות, באתר NCBI (באנגלית) חמת לבן-נקודות, באתר FishBase (באנגלית) חמת לבן-נקודות, באתר GBIF (באנגלית) Keiichi Matsuura, A new pufferfish of the genus Torquigener that builds “mystery circles” on sandy bottoms in the Ryukyu Islands, Japan (Actinopterygii: Tetraodontiformes: Tetraodontidae), Ichthyological Research 62, 2015-01, עמ' 207–212 doi: 10.1007/s10228-014-0428-5
טקס פרסי אוסקר ה-50

טקס פרסי אוסקר ה-50 (באנגלית: 50th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1977 נערך בדורותי צ'נדלר פביליון שבלוס אנג'לס, קליפורניה, ב-3 באפריל 1978. בוב הופ הנחה את הטקס בפעם ה-19 והאחרונה שלו. סרט הקומדיה הרומנטית "הרומן שלי עם אנני" זכה בפרס הסרט הטוב ביותר, וכן בפרסי הבמאי הטוב ביותר, התסריט המקורי הטוב ביותר והשחקנית הטובה ביותר. סרטים בולטים נוספים בטקס היו אופרת החלל "מלחמת הכוכבים", אשר זכה בשישה פרסי אוסקר, וסרטי הדרמה "ג'וליה" ו"נקודת מפנה" אשר כל אחד מהם היה מועמד ל-11 פרסים. במהלך הטקס הוענק פרס אוסקר לשם כבוד לעורכת הסרטים מרגרט בות'. כמו כן הוענקו פרס לזכר למפיק הקולנוע וולטר מיריש, ופרס לפעילות הומניטרית לשחקן צ'רלטון הסטון. פרסי אוסקר להישגים מיוחדים הוענקו לסרטים "מפגשים מהסוג השלישי" (בגין עריכת אפקטי הקול) ו"מלחמת הכוכבים" (בגין יצירת קולות החייזרים והרובוטים בסרט). אחד הרגעים הזכורים מהטקס הוא נאומה של ונסה רדגרייב, לאחר זכייתה בפרס לשחקנית המשנה הטובה ביותר על משחקה בסרט "ג'וליה". רדגרייב התייחסה להפגנה של הליגה להגנה יהודית שנערכה מחוץ לאולם הטקס, כשכינתה אותם "קבוצה של בריונים ציונים אשר התנהגותם היא עלבון לשיעור הקומה של יהודים בכל רחבי העולם, ולמאבקם האמיץ נגד פשיזם ודיכוי". לקראת סיום הטקס הגיב אחד ממגישי הפרסים, התסריטאי פאדי צ'ייבסקי, לנאומה של רדגרייב: "נמאס לי מאנשים שמנצלים את טקס פרסי האוסקר לטובת תעמולה של דעותיהם הפוליטיות. זכייתה של גברת רדגרייב בפרס האוסקר אינה רגע היסטורי, אינה מצריכה הכרזות, ואמירת "תודה" פשוטה הייתה מספיקה". בעוד נאומה של רדגרייב זכה לתגובות מעורבות וקריאות בוז רבות, אמירתו של צ'ייבסקי זכתה למחיאות כפיים רמות של הקהל באולם. הסרט "נקודת מפנה" קבע שיא למספר מועמדויות של סרט מבלי לזכות באף פרס, עם 11 מועמדויות. הסרט הישראלי "מבצע יונתן" היה מועמד לפרס הסרט הזר הטוב ביותר, בו זכה הסרט הצרפתי "כל החיים לפניו" בבימויו של הישראלי משה מזרחי. בטקס הוקירו את תרומתם של אנשי הקולנוע שנפטרו בשנה החולפת: צ'ארלי צ'פלין, אלביס פרסלי, בינג קרוסבי, גראוצ'ו מרקס, ג'ואן קרופורד, הווארד הוקס, רוברטו רוסליני, פיטר פינץ', סטיבן בויד, זירו מוסטל וריצ'רד קארלסון. אתר האינטרנט הרשמי של טקס פרסי אוסקר ה-50 אתר האינטרנט הרשמי של טקס פרסי האוסקר טקס פרסי אוסקר ה-50, במסד הנתונים הקולנועיים IMDb (באנגלית) רשימת הזוכים המלאה, באתר הרשמי ונסה רדגרייב זוכה בפרס לשחקנית המשנה הטובה ביותר, בערוץ היוטיוב הרשמי, 29 ביולי 2011 "הרומן שלי עם אנני" ו"ג'וליה" זוכים בפרסי התסריט, בערוץ היוטיוב הרשמי, 19 בספטמבר 2013